Evanjelické lýceum (Kežmarok)

Evanjelické lýceum  teraz Lyceálna knižnica, je historická neskoro baroková budova v Kežmarku na Hviezdoslavovej ulici. Vystavaná bola v rokoch 1774 – 1776, ale dnešnú podobu nadobudla po dostavaní prvého poschodia v r. 1820 a potom druhého v roku 1865. Za národnú kultúrnu pamiatku bola vyhlásená 4. decembra 1981.Pamiatkový úrad SR - Evanjelické lýceum Kežmarok

 História 
1383 – 1392 – prvé zmienky o existencii kežmarskej mestskej školy. Prvý typ farskej školy existoval už o 100 rokov skôr. 
1531 – počas reformácie dostala škola počas jedného roka charakter protestantského gymnázia. Prvá budova gymnázia stála pri Bazilike sv. Kríža. Prvá budova bola drevená.
1536 – vystavená kamenná budova
 Vysťahovanie školy za mestské múry, do hostinca pri Vyšnej bráne, počas protireformácie, istý čas bola v sakristii dreveného kostola
1774 – 1776 sa postavila nová kamenná budova
1787 – 1852 popri osemtriednom gymnáziu boli aj akademické triedy s katedrou teológie filozofie a práva, škola sa tým stala lýceom. Ďalšie lýceá Slovensku boli v Bratislave, Banskej Štiavnici, Levoči a Prešove – ich absolvovanie bolo podmienkou pokračovania v univerzitných štúdiách. 
1852 – zrušenie lyceálnych tried, čím sa škola stala opäť gymnáziom s hlavným vyučovacím jazykom nemeckým
1820 a 1865 nadstavbami prvého a druhého poschodia nadobudla budova dnešný vzhľad.
1927/28 – vznik slovenských paralelných tried
1936 – osamostatnenie sa slovenských tried, vytvorenie československého gymnázia
1943/44 – posledný školský rok existencie Nemeckého ev. a. v. dištriktuálneho gymnázia

 Súčasnosť 
Nakoľko sa počas celej doby existencie rozrastala školská knižnica, táto zostala v budove fungovať dodnes. Je jednou z najväčších historických školských knižníc v strednej Európe. V nej sa nachádza 150 tisíc zväzkov kníh, 53 prvotlačí vytlačených od vynájdenia kníhtlače v roku 1500. V Evanjelickom lýceu – Lýceálnej knižnici je najväčšia zbierka tlače 16. storočia na Slovensku, z tohto storočia je až 2600 kníh. Tiež sa v budove nachádza farský úrad.

 Významní pedagógovia a študenti 
Vďaka kvalitnému pedagogickému obsadeniu, náboženskej a národnostnej tolerancii, navštevovali Kežmarské lýceum študenti z celej strednej Európy bez rozdielu vierovyznania aj národnosti. Na lýceu resp. gymnáziu študovali a pôsobili mnohé významné slovenské, srbské, české, nemecké aj maďarské osobnosti :
 Literáti: Július Barč-Ivan, Pavol Országh Hviezdoslav, Ján Chalupka, Jur Janoška, Janko Jesenský, Janko Kráľ, Martin Kukučín, Karol Kuzmány, Daniel Lichard, Ernest Lindner, Ladislav Nádaši-Jégé, Martin Rázus, Fridrich Scholcz, Ivan Stodola, Pavol Jozef Šafárik, Albert Škarvan, Samo Tomášik, Jonáš Záborský, Ctiboh Zoch, Václav Johannides, Ján Genersich, František Kaziczy, Fridrich Lám, Ernest Lindner, Pavol Neckár, Jovan Sterija-Popovič
 Geografi, historici a jazykovedci: Juraj Bohuš, Juraj Buchholtz mladší, Samuel Czambel, Dávid Fröhlich, Kristián Genersich, Ján Hunfalvy, Pavol Hunfalvy, Tomáš Mauksch, Ján Mylius, Pavol Socháň
 Prírodovedci, chemici], fyzici a matematici: Samuel Augustini ab Hortis, Ferdinand Filarszky, Fridrich Hazslinsky, Jur Hronec, Aurel Stodola
 Lekári: Vojtech Alexander, Michal Guhr , Kristián Augutini ab Hortis, Daniel Fischer, Samuel Genersich, Ľudovít Markušovský, Ján Daniel Perlitzi
 Filozofi a ekonómovia: Gregor Berzeviczy, Ján Feješ, Martin Schwartner, Leonard Stöckel
 Maliari:'' Peter Bohúň, Ladislav Medňanský

 Užitočné informácie 
Otváracie hodiny: 
pondelok – piatok:
1. jún – 30. september – 9.00 – 16.00
pondelok – piatok:
1. október – 31. máj – 8.00 – 15.00
viac a aktuálne na 

 Galéria 

 Referencie 

 Iné projekty 

 Externé odkazy 
Baráthová, Nora: Kežmarok. Drevený artikulárny kostol, nový evanjelický kostol, lýceum. – (Kežmarok): Vyd. Bambov, 2003. – 88 s. ISBN 8096897705
Sedlák, Imrich: Kežmarské lýceum / I. Sedlák; J. Agnet, N. Baráthová, I. Chalupecký, L. Kolodziejský, M. Sálusová, J. Zummerová, I. Sedlák, P. Menich, Bratislava : Erpo, 1984, 275 s.
Nora Baráthová, Mária Jenčeková, Miloš Kovačka, Katarína Slavíčková: Tradície kežmarského lýcea a dnešná škola, Evanjelický a.v. cirkevný zbor, 2000, 71 s. ISBN 9788096842445

Kategória:Kežmarok